Robert Schumann

Robert Schumann (Zwickau, 8 zugno 1810 – Endenich, 29 luggio 1856) o l'é stæto un conpoxitô, pianista e critico muxicâle tedesco. 
 Vìtta 
L'é da tanti conscideròu comme l'iniçiatô e insémmme un di ciù grendi conpoxitoî de mûxica romantica. Difæti se pensa che o Romanticismo muxicâle o comensi co-e seu primme conpoxiçioin pianistiche, publicæ do 1830. 

A seu mûxica a riflètte a natûa profondaménte individoalìsta do Romanticismo. Inteletoâle e estêta, o l'é stæto pöco acapîo inta seu vitta, ma ancheu a seu mûxica a l'é consciderâ ardîamente òriginâle pe l'armonîa, o ritmo, a fórma e pe-o ròllo rivoluçionâio do pianofòrte inte seu conpoxiçioin.

O l'é stæto marîo de Clara Schumann, pianista e conpoxitôa lê ascì. Dòppo a mòrte do màio a l'à continoòu a exibîse pe çirca quarant'anni a-i ciù erti livelli (a l'é consciderâ a mêgiô pianista dònna de l'eutoçénto). Clara a s'é adêuviâ pe-a difuxon da mûxica do marîo a-o de là do gîo di seu ciù ilùstri estimatoî (fra i quæ Franz Liszt, Felix Mendelssohn, Hiller, o zóveno Johannes Brahms). Lê, pe de ciù, a no l'à risparmiòu fêe critiche a chi, in bónn-a fêde ò in malafêde, o se espriméiva in mòddo negatîvo in sce Robert Schumann (prìmmo fra tutti o Richard Wagner).

 File murtimediæ 

 Atri progètti  

Schumann
Categorîa:Biografìe
Categorîa:Muxica classica
Schumann